CELEX: C2005/205/64
Language: lt
Date: 2005-08-20 00:00:00
Title: Byla T-243/05 Graikijos Respublikos 2005 m. birželio 30 d. pareikštas ieškinys Europos Bendrijų Komisijai

20.8.2005   
            
            
               LT
            
            
               Europos Sąjungos oficialusis leidinys
            
            
               C 205/36
            
         Graikijos Respublikos 2005 m. birželio 30 d. pareikštas ieškinys Europos Bendrijų Komisijai
   (Byla T-243/05)
   (2005/C 205/64)
   Proceso kalba: graikų
   2005 m. birželio 30 d. Europos Bendrijų Pirmosios instancijos teisme buvo pareikštas Graikijos Respublikos, atstovaujamos G. Kannellopoulos ir E. Svolopoulos, ieškinys Europos Bendrijų Komisijai.
   Ieškovė Pirmosios instancijos teismo prašo:
   
               —
            
            
               panaikinti ginčijamą Komisijos sprendimą;
            
         
               —
            
            
               nepatenkinus pirmojo reikalavimo, pakeisti ginčijamą sprendimą taip, kaip nurodyta ieškinyje;
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ginčijamu sprendimu, priimtu tikrinant sąskaitų apmokėjimą remiantis Reglamentu (EEB) Nr. 729/70, Komisija atsisakė Bendrijos lėšomis finansuoti įvairias Graikijos Respublikos patirtas išlaidas pasėlių, alyvuogių aliejaus ir finansinio audito sektoriuose, kadangi šios sumos nebuvo pripažintos teisėtomis Bendrijos išlaidomis ir jų našta perleista Graikijos Respublikai.
   Grįsdama savo ieškinį ieškovė, visų pirma, teigia, kad Komisija negali nustatyti ginčijamų koregavimų, kadangi jie yra susiję su valstybės narės išlaidomis, patirtomis daugiau nei prieš 24 mėnesius prieš pirmą kartą apie jas pranešant Komisijai.
   Be to, dėl ginčijamu sprendimu taikyto koregavimo vienodu 5 % dydžiu pasėlių sektoriuje, teigiant, kad nepaisant įvykdyto progreso Graikijos valdžios institucijos toliau vykdė mokėjimus net ir tais atvejais, kai nebuvo įrodyta, kad paraiškos buvo tinkamai patikrintos, ieškovė ginčija Komisijos nurodomas faktines aplinkybes ir nurodo tai, kad ginčijamame sprendime yra faktinė klaida ir jis yra nepakankamai pagrįstas. Be to, ieškovė nurodo, kad Komisija pažeidė savo gaires Nr. VI/533/87, taip pat bendrąjį proporcingumo principą, klaidingai įvertino faktines aplinkybes ir pakankamai nepagrindė nustatyto vienodo 5 % dydžio koregavimo.
   Dėl koregavimo finansinio audito sektoriuje ieškovė tvirtina, kad mokėjimai, dėl kurių buvo nustatyti ginčijami koregavimai, buvo įvykdyti pavėluotai dėl poreikio atlikti papildomą kontrolę arba dėl pastebėtų reikšmingų neatitikimų nurodytų teritorijų atžvilgiu, arba dėl ypatingų aplinkybių, t.y. ieškinio dėl klaidų, pastebėtų po atliktų mokėjimų, duomenų bazėje pateikimo ir nagrinėjimo bei ypatingo atvejo, kadangi streikas yra force majeure atvejis.